cyanic-selkie/wikianc huggingface dataset:
Rautatieliikenteen ohjaus
Junasuorituspaikkoihin perustuva liikenteenohjaus
Junaliikenteen turvaamiseen liittyvät sopimukset kahden eri liikennepaikan junasuorittajien välillä tehdään puhelimitse ja kirjataan junapäiväkirjaan. Kun sopimus junan lähettämisestä liikennepaikalta toiselle on tehty, junasuorittaja saa antaa junalle lähtöluvan. Lähtölupa voidaan tässä tapauksessa antaa opastimella, radiopuhelimella tai käsiopasteella. Veturinkuljettajalle on kuitenkin annettava ennakkotieto, millä tavalla lähtölupa annetaan.
Junasuorituspaikkoihin perustuva liikenteenohjaus on katoamassa Suomen rataverkolta kauko-ohjaus- ja radio-ohjausjärjestelmien asentamisen myötä. Tulevaisuudessa vähäliikenteisillä turvalaitteettomilla rataosilla käytetään lupapaikkoihin perustuvaa liikenteenohjauskäytäntöä, jossa junille annetaan lähtöluvat radiopuhelimilla.
Vähäliikenteisten rataosien liikenteenohjaus
Vähäliikenteisillä radoilla ei yleensä ole käytössä kulunvalvontaa tai liikenteenohjauslaitteistoa. Tällöin liikennettä ohjataan radiopuhelimitse annettavilla liikkumisluvilla. Liikenteenohjaus antaa lähtöluvan suoraan veturinkuljettajalle radiopuhelimella, ja samalla määritellään lähtöluvan lisäksi myös se liikennepaikka, jossa veturinkuljettajan on ilmoittauduttava ja pyydettävä uusi lupa.
Erilaisia vähäliikenteisten rataosien liikenteenohjausmenetelmiä ovat muun muassa Direct Traffic Control sekä Track Warrant Control, josta käytetään myös nimeä Occupancy Control System.
Liikenteenohjaus Suomessa
Liikenteenohjaus on yhä enemmän tietokoneistettua, mikä on aiheuttanut omia yllättäviä ongelmiaan. Keväällä 1997 Etelä-Suomen junaliikenteen pysäytti näppäimistön väliin juuttunut paperiliitin, ja syksyllä 2014 ohjelmistovirhe uudessa järjestelmässä esti ajolistojen tulostamisen paperille veturinkuljettajia varten.
Gent–Wevelgem 2018
Gent–Wevelgem 2018 oli järjestyksessään 80. maantiepyöräilyn miesten Gent–Wevelgem-kilpailu. Se käytiin 251,1 kilometrin reitillä Deinzestä Wevelgemiin 25. maaliskuuta 2018. Kilpailu kuului UCI World Touriin.
Peter Sagan voitti kilpailun ennätystä sivunneen kolmannen kerran oltuaan paras noin 20 ajajan loppukirissä. Elia Viviani sijoittui toiseksi, Arnaud Démare oli kolmas.
Samana päivänä ajettiin viidennen kerran naisten Gent–Wevelgem. Se käytiin 142,6 kilometrin reitillä Ieperistä Wevelgemiin. Kilpailu kuului UCI Women's World Touriin.
Marta Bastianelli voitti kilpailun oltuaan loppukirissä paras ennen Julien D'Hoore ja Lisa Kleinia.
Miesten kilpailuun osallistuneet joukkueet
Lähde: Pro Cycling Stats
Naisten tulokset
Lähde: Pro Cycling Stats
Naisten kilpailuun osallistuneet joukkueet
Lähde: Pro Cycling Stats
Kurt Adolff
Kurt Adolff (5. marraskuuta 1921 Stuttgart, Saksa – 24. tammikuuta 2012 ) oli saksalainen Formula 1 -kuljettaja.
Toisessa maailmansodassa laskuvarjojääkärinä palvellut Adolff aloitti kilpauransa 1940-luvulla kotimaansa urheiluautokilpailuista, joista jatkoi edelleen kotimaansa Formula 2- ja Formula 3-luokkiin ja ajoi niissä muutaman palkintosijan 1950-luvun alussa.
Formula 1-sarjan osalta hän osallistui koko urallaan vain yhteen Grand Prix -kilpailuun eikä onnistunut keräämään yhtään MM-pistettä. Hän ehti ajaa Saksan Grand Prix'ssa 1953 vain muutaman kierroksen ennen kuin joutui keskeyttämään. Formuloiden jälkeen hän menestyi jonkin verran muissa autoilu- ja moottoripyöräluokissa. Kilpauransa jälkeen hän siirtyi tekstiilialalle.
Oinas (tähdistö)
Oinas (latinaksi Aries, genetiivi Arietis) on pienehkö pohjoistaivaan tähdistö Kolmion alla ja Härän länsipuolella. Oinas on eläinradan ensimmäinen tähdistö, jossa aurinko sijaitsi kevätpäiväntasauksen aikaan yli 2000 vuotta sitten. Maan prekession takia kevättasauspiste on siirtynyt Kalojen tähdistöön.
Gamma (γ) Arietis on kaksoistähti, jonka Robert Hooke löysi vuonna 1664 yhtenä ensimmäisistä kaukoputkella löydetyistä kaksoistähdistä. Sen komponenttien väli on 8 kaarisekuntia.
Oinas tarkoittaa kuohittua uroslammasta eli pässiä.
The Five Comets
Yhtye päätti lopettaa toiminnan keväällä 2018 yhteisymmärryksessä.
Alkuperäinen kokoonpano
Koska Bill Haleyn yhtyeen nimi oli Bill Haley & His Comets, haluttiin nimi vaihtaa ja samalla yhtyeeseen tuli laulusolistiksi Rauli Koivisto. Tämän jälkeen yhtyeen uudeksi nimeksi tuli "The Five Comets".
Julkaisut
Yhtye levytti vuonna 1964 singlen "Älä hylkää rakkautta / Ringo valtuustoon" Parlophone par 943.
Tulio Duque Gutiérrez
pienoiskuva|Tulio Duque Gutiérrez vuonna 2013. Tulio Duque Gutiérrez (s. 31. tammikuuta 1935) on kolumbialainen roomalaiskatolinen piispa. Hänet vihittiin salvatoriaanien papiksi 26. maaliskuuta 1966 ja nimitettiin Medellínin vihkipiispaksi sekä Sitipan titulaaripiispaksi 7. lokakuuta 1993. Piispaksi vihkiminen seurasi 13. marraskuuta. Pääkonsekraattorina toimi Paolo Romeo, jota avustivat Héctor Rueda Hernández ja José de Jesús Pimiento Rodriguez.
18. maaliskuuta 1997 Duque Gutiérrez nimitettiin Apartadón ja 25. heinäkuuta 2001 Pereiran hiippakunnan piispaksi. Hän jäi eläkkeelle 15. heinäkuuta 2011.
Hilalta sammutettava tyristori
Hilalta sammutettava tyristori (GTO) on tyristorin erikoistyyppi ja suuritehoinen puolijohdekoje. Se keksittiin General Electric -yhtiössä. Toisin kuin tavalliset tyristorit, hilalta sammutettavat tyristorit ovat täysohjattuja kytkimiä, jotka voidaan kytkeä päälle ja sammuttaa kolmannella kohtiollaan eli hilakohtiolla.
Saab 90
Saab 90 on ruotsalaisen autonvalmistaja Saabin vuosina 1984–1987 valmistama automalli. Sitä valmistettiin Uudenkaupungin autotehtaalla, jonka omistivat silloin Saab-Scania ja Valmet.
Hilalta sammutettava tyristori
Kojeen kuvaus
oikea|pienoiskuva|231x231px| GTO-tyristorin vastaava piiri Tavalliset tyristorit (piillä ohjatut tasasuuntaajat) eivät ole täysohjattuja kytkimiä (täysohjattu kytkin voidaan kytkeä päälle ja pois tarvittaessa). Tyristorit voidaan kytkeä ainoastaan päälle hilakohtiota käyttäen, mutta niitä ei voi sammuttaa sillä. Tyristorit kytketään päälle hilavirralla, mutta vaikka hilavirta katkaistaan, tyristori pysyy päällä kunnes sammumisen ehto täyttyy (pienentämällä kohtioiden välistä jännitettä tai vaihtoehtoisesti pienentämällä etuvirta tiettyä raja-arvoa eli pitovirtaa pienemmäksi). Tyristori käyttäytyy siis samoin kuin tavallinen puolijohdediodi sen jälkeen, kun se on kytketty päälle.
Saab 90
Saab 90 oli Saab 99:n seuraaja. Se perustui muuten edeltäjänsä koriin B-pilarista eteenpäin, mutta siinä oli Saab 900:n perä. Tämä teki tavaratilasta ja polttoainesäiliöstä suuremmat, mutta auto oli kuitenkin pienempi kuin Saab 900. Auto oli saatavana ainoastaan kaksiovisena sedanina ja siinä oli 100-hevosvoimainen Saabin H-moottori. Saab 90 oli saatavana kahtena mallina, neli- tai viisivaihteisena koko tuotannon ajan. Viisivaihteinen malli oli paremmin varusteltu ja siinä oli nelivaihteisesta poiketen etuspoileri, kierroslukumittari ja tihkukytkin. vasen|kehyksetön Vuonna 1986 mallia uudistettiin pienin kosmeettisin muutoksin ja uusin iskunvaimentimin. Vuonna 1987 kaasutinta muutettiin niin, että auto käynnistyisi paremmin kylmällä säällä. Mallia valmistettiin yhteensä 25 378 kappaletta, ja kaikki myytiin Euroopan markkinoille.
Japanin Grand Prix 1991
Japanin Grand Prix 1991 oli 515. Formula 1 -osakilpailu. Se ajettiin 20. lokakuuta 1991 Suzuka Circuit -radalla. Kilpailua hallitsi McLaren-talli. Ayrton Senna varmisti kolmannen kuljettajien maailmanmestaruutensa jo kilpailun alussa, kun hänen lähin uhkaajansa Nigel Mansell keskeytti. Viimeisellä kierroksella Senna antoi tallikaverinsa Gerhard Bergerin voittaa päästämällä hänet ohitseen. McLaren nousi myös takaisin valmistajien MM-sarjan kärkeen ohi Williamsin. Éric Bernard kolaroi rajusti ensimmäisissä aika-ajoissa ja oli sen vuoksi poissa formuloista yli kaksi vuotta.
Kilpailun tulokset
Lähde:
Hilalta sammutettava tyristori
Kojeen kuvaus
Hilalta sammutettava tyristori voidaan kytkeä päälle hilavirralla, ja se voidaan myös sammuttaa negatiivisella hilavirralla. Käynnistettäessä käytetään positiivista virtasykäystä hilan ja katodin välillä. Koska hila-katodi toimii pn-rajapintana, kohtioiden välillä on suhteellisen pieni jännite. Hilalta sammutettavan tyristorin käynnistys ei ole ilmiönä kuitenkaan yhtä luotettava kuin perinteisen tyristorin käynnistys, ja pientä hilavirtaa pitää ylläpitää päälle kytkemisen jälkeenkin luotettavuuden parantamiseksi.
Sammuminen aikaansaadaan negatiivisella jännitesykäyksellä hilan ja katodikohtioiden välillä. Osa etuvirrasta (noin yhdestä kolmasosasta yhteen viidesosaan) "varastetaan" ja käytetään katodin ja hilan välisen jännitteen aikaansaamiseksi, mikä aiheuttaa ajoittain etuvirran putoamisen, jolloin hilalta sammutettava tyristori sammuu siirtyen estotilaan.
Hilalta sammutettavat tyristorit kärsivät pitkistä sammumisajoista, joten etuvirran putoamisen jälkeen on pitkä viive, jolloin jäännösvirta jatkaa virtaamistaan kunnes koko kojeen jäljellä ollut varaus on purkautunut. Tämä rajoittaa enimmäiskytkentätaajuuden arvoon 1 kHz. On kuitenkin huomioitava, että hilalta sammutettavan tyristorin sammumisaika on noin kymmenen kertaa lyhyempi kuin vastaavalla perinteisellä tyristorilla. Sammumisen edistämiseksi hilalta sammutettavat tyristorit rakennetaan yleensä suuresta määrästä (sadoista tai tuhansista) pienistä tyristorikennoista, jotka kytketään rinnan.
Saman ohjearvon perinteisen- ja hilalta sammutettavan tyristorin vertailu
Jaetun puskurin hilalta sammutettava tyristori (DB-GTO) on tyristori, jossa on ylimääräisiä PN-kerroksia rajapinnan alueella sähkökentän profiilin uudelleen muotoilemiseksi ja estotilan estämän jännitteen kasvattamiseksi. DB-GTO-tyristorissa on PN-PN-PN-rakenne tavanomaisen PNPN-rakenteen asemesta.
Vastajännitteen estokyky
Hilalta sammutettavia tyristoreja on saatavilla vastajännitteen estokyvyllä ja ilman. Vastajännitteen estokyky saa etujännitteen putoamaan johtuen pitkän ja ohuen P1-alueen tarpeesta.
Hilalta sammutettavia tyristoreja vastajännitteen estokyvyllä kutsutaan symmetrisiksi hilalta sammutettaviksi tyristoreiksi (S-GTO). Tavallisesti vastajännitteen eston ja etujännitteen eston ohjearvot ovat samat. Symmetristen hilalta sammutettavien tyristoreiden tyypillisenä sovelluksena on virtalähteen vaihtosuuntaaja.
Vastajännitteen estokyvyttömiä hilalta sammutettavia tyristoreita kutsutaan epäsymmetrisiksi hilalta sammutettaviksi tyristoreiksi (A-GTO), ja ne ovat symmetrisiä yleisempiä. Niissä on tyypillisesti vastajännitteestä johtuvan hajoamisen ohjearvo kymmenissä volteissa. Epäsymmetrisiä hilalta sammutettavia tyristoreita käytetään, kun joko vastavirtaa johtava diodi on kytketty rinnan (esimerkiksi jännitelähteiden vaihtosuuntaajisissa) tai kun vastajännitettä ei ole missään tilanteessa (esimerkiksi hakkuriteholähteissä).
Hilalta sammutettavia tyristoreja voidaan valmistaa yhdistettynä vastajännitettä johtavaan diodiin. Näistä käytetään lyhennettä RGGTO eli vastajännitettä johtava hilalta sammutettava tyristori.
Turvallinen toiminta-alue
Toisin kuin eristehilatransistoreissa (IGBT), hilalta sammutettava tyristori vaatii ulkoisia kojeita (virtapiirin vaimentimia) muokkaamaan käynnistys- ja sammutusvirtoja ehkäistäkseen kojeen tuhoutumista.
Käynnistyksen aikana dl:n/dt:n enimmäisarvo rajoittaa virran kasvua. Tämä mahdollistaa sen, että koko koje saavuttaa virran päälle kytkeytymisen jälkeen ennen kuin täysi virta saavutetaan. Jos tämä ohjearvo ylitetään, hilan kohtiota lähin alue ylikuumenee ja sulaa ylivirran vuoksi. Dl:n/dt:n arvoa ohjataan tavallisesti kyllästetyllä kuristimella (käynnistyksen vaimentimella), vaikka dl/dt ei olekaan yhtä vakava rajoite hilalta sammutettavissa tyristoreissa kuin tavallisissa tyristoreissa johtuen hilalta sammutettavan tyristorin rinnankytkettyjä tyristoreja sisältävästä rakenteesta. Kyllästetyn kuristimen palautuminen alkutilaan määrittää yleensä pienimmän mahdollisen aikavaatimuksen hilalta sammutettaviin tyristoreihin perustuvissa virtapiireissä.
Etujännitettä täytyy rajoittaa sammutuksen aikana sähkövirran katkeamiseen asti. Rajoitus on tavallisesti noin 20% etuestojännitteen ohjearvosta. Jos jännite nousee sammutuksessa liian nopeasti, koje ei sammu kokonaan ja hilalta sammutettava tyristori vikaantuu, usein räjähtäen, mikä johtuu suuresta jännitteestä ja virran kohdistumisesta pieneen kojeen osaan. Kojeen ympärille asennetaan huomattavasti virtapiirin vaimentimia rajoittamaan jännitteen nousua sammutuksessa. Virtapiirin vaimentimen palautuminen alkutilaan määrittää yleensä pienimmän mahdollisen aikavaatimuksen hilalta sammutettaviin tyristoreihin perustuvissa virtapiireissä.
Pienin mahdollinen käynnistys- ja sammutusaika saavutetaan tasavirtakoneen hakkurivirtapiireissä käyttämällä vaihtuvaa kytkentätaajuutta matalimmissa ja korkeimmissa pulssisuhteissa. Tämä on huomionarvoista vetävissä käyttökohteissa, joissa taajuus nousee nopeasti moottorin käynnistyessä, sitten se pysyy vakiona useimpien nopeuden arvojen yli, ja sen jälkeen taajuus putoaa täydessä nopeudessa takaisin nollaan.
Käyttökohteita
Tärkeimpiä käyttökohteita ovat muuttuvan nopeuden moottorikäytöt, suurtehotaajuusmuuttajat ja vetomoottorit. Hilalta sammutettavat tyristorit on kasvavassa määrin korvattu yhdennetyillä hilakommutoiduilla tyristoreilla ja eristehilatransistoreilla, jotka kuuluvat transistoreiden luokkaan.
Antônio Braz Benevente
Antônio Braz Benevente (s. 1. tammikuuta 1961) on brasilialainen roomalaiskatolinen piispa. Hänet vihittiin papiksi Uberaban arkkihiippakuntaan 7. joulukuuta 1985. Hänet nimitettiin Jacarezinhon hiippakunnan piispaksi 23. kesäkuuta 2010. Piispaksi konsekroinnin 7. syyskuuta suoritti Aloísio Roque Oppermann, jota avustivat Benedito de Ulhôa Vieira ja Fernando José Penteado.
Braz Benevente asetettiin virkaansa 10. lokakuuta 2010.
Qatarin Grand Prix 2021
Qatarin Grand Prix 2021 (virallisesti Formula 1 Ooredoo Qatar Grand Prix 2021) oli Formula 1 -kauden 20. osakilpailu, joka ajettiin 21. marraskuuta Losail International Circuitin moottoriradalla Qatarissa.
Vapaat harjoitukset
Haasin osalta harjoitusaikaa meni hukkaan Nikita Mazepinin uuden rungon vaihtamiseen, koska Mazepinin auto oli saanut vaurioita ensimmäisten harjoitusten aikana, eikä hän tämän vuoksi voinut lopulta osallistua toisiin vapaisiin harjoituksiin. Toisten vapaiden harjoitusten aikana useampi kuljettaja teki ajovirheen ajamalla mutkat pitkäksi tai heidän kierrosaikansa hylättiin ratarajojen ylittämisestä. Red Bullilla työskentely keskittyi takasiipien korjaamiseen, kun Sergio Pérez havaitsi takasiivessään esiintyneen teknisen vian, jolloin talli tarkisti myös Verstappenin siiven. Aston Martinin Sebastian Vettel yritti ajaa nopeimman aikakierroksensa, mutta Hamilton ja Pérez estelivät häntä aikakierroksellaan. Bottas oli toisten vapaiden harjoitusten nopein, Gasly toinen ja Verstappen kolmas.
Aika-ajot
Aika-ajojen ensimmäisessä osiossa Mercedeksen ja Red Bullin ensimmäiset ajat riittivät jatkoon, mutta Ferrarilla puolestaan Charles Leclerc joutui ajamaan toisen aikakierroksen, koska ensimmäinen hylättiin ratarajojen ylittämisen vuoksi. Alpinen Esteban Oconin ajoa häiritsivät autossa esiintyneet tärinät, mutta hän onnistui pääsemään viimeisellä yrittämällään jatkoon. Mazepinin mahdollisuudet ajaa kierroksensa ilman teknisiä murheita menivät, kun hänen etusiipensä rikkoutui.
Toisessa osiossa koettiin yllätystilanne, kun Leclerc karsiutui rikkoutuneen rungon vuoksi ja Pérez puolestaan karsiutui vaihtaessaan rengasseosta pehmeämpään saamatta sitä kuitenkaan toimimaan viimeisiä aikakierroksiaan varten.
Kolmannessa osiossa Hamiltonin ajamista eivät enää merkittävästi haitanneet osakilpailuviikonlopun aikana esiintyneet vatsakivut ja hän pystyi parantamaan vauhtiaansa. Gasly rikkoi etusiipensä ja oikean eturenkaansa ajettuaan ratakivetysten päältä, jolloin hän joutui pysäköimään autonsa radalle. Hamilton ajoi paalupaikalle ennen Verstappenia ja Bottasta, mutta Verstappen ja Bottas menettivät lähtöruutunsa Gaslylle ja Alpinen Fernando Alonsolle saatuaan rangaistukset keltaisten lippujen noudattamatta jättämisestä. Aika-ajojen jälkeen Red Bullin tallipäällikkö Christian Horner joutui tuomariston kuultavaksi, koska hän oli kritisoinut tuomariston ja kisajärjestäjien päätöstä laittaa tuplakeltaiset liput radalle juuri Verstappenin aikakierroksen aikana, mutta Hornerille annettiin teostaan vain varoitus.
Kilpailu
Kilpailun lähdössä Hamilton onnistui pitämään kärkipaikkansa, Verstappen nousi neljänneksi ensimmäisen mutkan jälkeen ja Bottas puolestaan putosi heikon lähdön myötä 11:nneksi. Verstappen nousi myöhemmin kilpailun aikana toiseksi ja yritti ajaa Hamiltonia kiinni. Verstappen yritti myös aikaistaa varikkopysähdyksensä, mutta Hamilton kutsuttiin joka kerta kierrosta myöhemmin varikolle eikä Verstappen saanut hyödynnettyä kilpailutaktiikkaansa.
Pérez nousi kolmanneksi, kun hän ohitti Alonson kierroksella 29, mutta hänet määrättiin kilpailun aikana tekemään ylimääräinen varikkopysähdys. Pérezin kilpailusta suurin osa ajasta meni Oconin kanssa taistelemiseen, kun Alpine määräsi Oconin hidastelemaan Péreziä Alonson pyrkiessä palkintokorokesijoituksille.
Bottas teki varikkopysähdyksensä kierroksella 33, koska hän oli saanut rengasrikon ajettuaan ratakivetyksen päältä, mutta hän joutui myöhemmin keskeyttämään kilpailunsa niistä tulleisiin vaurioihin. Kilpailun jälkipuoliskolla rengasrikot tapahtuivat myös molemmille Williamsin kuljettajille, joista Nicholas Latifin keskeytys toi virtuaalisen turva-auton radalle. McLarenille kilpailu oli vaikea, kun Daniel Ricciardo kärsi kilpailun alkupuoliskolla polttoainehäiriöilmoituksesta ja Norris puolestaan putosi rengasrikon myötä yhdeksänneksi.
Hamilton voitti kilpailun, Verstappen oli toinen ja Alonso kolmas.
Sidsel Ben Semmane
Sidsel Ben Semmane (s. 9. lokakuuta 1988) on tanskalainen laulaja, joka edusti maataan Euroviisuissa 2006 kappaleella "Twist of Love". Hänellä on äitinsä puolelta algerialaisia sukujuuria.
Ben Semmane voitti 11. helmikuuta 2006 Dansk Melodi Grand Prix'n, jonka ansiosta hän pääsi osallistumaan Euroviisuihin. 17-vuotias Ben Semmane oli nuorin Dansk Melodi Grand Prix'hin koskaan osallistunut laulaja ja siten myös Tanskan kaikkien aikojen nuorin euroviisuedustaja.
Euroviisuissa Ben Semmane sai kappaleellaan 26 pistettä sijoittuen kahdeksanneksitoista. Hänen ensimmäinen albuminsa Where Are My Shoes ilmestyi 2006.
Eurovision laulukilpailu 2001
Eurovision laulukilpailu 2001 järjestettiin Kööpenhaminan Parken-stadionilla Tanskassa 12. toukokuuta 2001. Yleisöön mahtui 38 000 katsojaa, mikä oli euroviisujen historian siihen mennessä suurin liveyleisö. Juontajina toimivat Natasja Crone Back ja Søren Pilmark, jotka herättivät huomiota puhumalla lähes koko juontopuheensa runon muodossa.
Vuoden 2001 Euroviisujen voittajaksi selviytyi ensimmäistä kertaa Viro Tanel Padarin, Dave Bentonin & 2XL:n kappaleella "Everybody". Suomi jätti taas Euroviisut väliin koska keskipistearvo oli vieläkin liian huono edellisvuosien aikana.
Osallistujat
Seuraavan vuoden Euroviisuihin pääsivät tänä vuonna välivuotta pitäneet maat, Euroviisujen suurimmat rahoittajamaat (Espanja, Ranska, Iso-Britannia ja Saksa) sekä näiden ulkopuolelta tämän vuoden 13 parasta maata. Ensi vuodeksi jäähylle jääneet maat on merkitty oranssinkeltaisella taustavärillä. Koska juuri ja juuri mukaan päässyt Portugali kuitenkin jostain syystä vetäytyi vapaaehtoisesti ensi vuodeksi, mukaan pääsi Latvia eikä sen kanssa samalla sijalla ollut Alankomaat, koska Latvian korkein pistemäärä oli suurempi kuin Alankomaiden. Latvia voitti lopulta seuraavan vuoden kilpailun.
Äänestyksen koostuminen
Jokainen maa antoi kymmenelle mielestään parhaalle kappaleelle pisteet 12, 10, 8, 7, 6, 5, 4, 3, 2 ja 1. Pisteet annettiin kunkin maan halutessa joko pelkällä puhelinäänestyksellä, pelkällä raatiäänestyksellä tai näiden yhdistelmänä, jossa sekä puhelinäänestyksen että raadin tulokset vaikuttivat yhtä paljon. Suurimmassa osassa maista oli käytössä pelkkä puhelinäänestys. Eri maat käyttivät eri äänestystapoja seuraavasti:
Pistetaulukko
Ensi vuodeksi jäähylle jääneet maat on merkitty keltaisella taustavärillä. Euroviisujen neljä suurinta rahoittajamaata on merkitty vaaleanvihreällä.
Karsintamenetelmä viiden aikaisemman vuoden pistekeskiarvon mukaan
Mukaan vuoden 2001 Euroviisuihin pääsi tämän listan 12 parasta maata. Keltaisella taustavärillä on merkitty kilpailusta jäähylle joutuneet maat. Vuoden 2000 voittaja Tanska ja Euroviisujen neljä suurinta rahoittajamaata (Espanja, Iso-Britannia, Ranska ja Saksa) pääsivät automaattisesti mukaan vuoden 2001 kisaan, BIG 4-maat on merkitty harmaalla ja Tanska hopealla taustavärillä. Taulukossa eivät ole vuoden 2000 kisasta jäähyllä tai vapaaehtoisesti poissa olleet maat. Kaikki vuoden 2000 kisasta pois joutuneet maat palasivat tänä vuonna, kuten myös kaksi vuotta poissa ollut Kreikka. Pistekeskiarvot on laskettu laskemalla kunkin maan pistemäärät vuosilta 1996–2000 yhteen ja jakamalla summa maan osallistumiskertojen määrällä niinä viitenä vuotena.
* Kroatia menetti keskiarvovertailussa kolmasosan vuoden 1999 pisteistään taustanauhalla olleiden mieskuoroäänten takia.
Tracie Ruiz
Ruiz voitti uransa aikana kolme olympiamitalia, joista kaksi kultaista. Kultamitalit tulivat vuoden 1984 kesäolympialaisisaa Los Angelesissa. Vuoden 1988 Soulin olympialaisista Ruiz voitti lisäksi hopeaa.
Ruiz voitti kolme kultamitalia Pan-Amerikan kisoissa. Kaksi ensimmäistään hän sai Caracasissa vuonna 1983 ja kolmannen Indianapolisissa vuonna 1987. Hänet valittiin vuonna 1993 International Swimming Hall of Fameen, ja vuonna 2001 samainen taho julisti hänet "vuosisadan taitouimariksi".
Filmfare Awards 2014
Filmfare Awards 2014 oli 31. tammikuuta 2015 Mumbaissa pidetty tilaisuus, jossa palkittiin vuoden 2014 parhaat hindinkieliset elokuvat. Se oli järjestyksessään 60. Filmfare Awards -tilaisuus.
Give Us a Wink
Give Us a Wink on brittiläisen Sweet-yhtyeen neljäs studioalbumi, joka julkaistiin vuoden 1976 alkupuolella. Se on samalla yhtyeen ensimmäinen täysin itse säveltämä ja tuottama albumi. Levy on tyylillisesti heavy metal -vaikutteinen ja samalla Sweetin raskain albumi. Se on myös kuuluisa rumpusoundeistaan.
Albumi ei yltänyt yhtyeen kotimaassa listoille, mutta pääsi Yhdysvalloissa top 30:een. Singlenä jo edellisvuoden puolella julkaistu ”Action” oli suuri hitti maailmanlaajuisesti, ja lisäksi ”The Lies in Your Eyes” muodostui pienemmäksi hitiksi.
Albumin tarkoituksellisen karusta kansitaiteesta vastasi Joe Petagno, joka oli tehnyt myös edellisvuonna ilmestyneen live-/kokoelma-albumin Strung Up kansikuvan.
Taustaa
Ennen albumin äänittämistä Sweet oli aloittanut vuoden 1975 lopulla maailmankiertueen, joka oli samalla suurin yhtyeen uralla. Se alkoi lokakuussa Uudesta-Seelannista jatkuen Australiaan. Vuodenvaihteessa 1975–76 kiertue jatkui Yhdysvalloissa.
Äänitykset
Levy äänitettiin pääosin Musicland-studiossa Münchenissä Länsi-Saksassa, jossa The Rolling Stones oli äänittänyt vuonna 1974 ilmestyneen albuminsa It’s Only Rock ’n’ Roll. Poikkeuksen tekevät kappaleet ”The Lies in Your Eyes” sekä ”Action”, joista ensin mainittu on äänitetty Air-studioilla Lontoossa ja jälkimmäinen Audio International Studiosissa.
Albumilla on huomattavaa sen rumpusoundit. Münchenissä, The Arabelle Hotellin kellarissa sijaitsevan Musicland-studion vieressä oli suuri käytävä tavaratoimituksia tuovia rekkoja varten, jonka erottivat studiosta kaksi suurta äänieristettyä metalliovea. Rumpali Mick Tuckerin rummut oli sijoitettu ovien viereen, ja eräänä päivänä ovet avattiin vahingossa samalla kun Tucker oli nauhoittamassa rumpuosuuksia. Rumpujen ääni kaikui kovana läpi kellarin, ja Tucker piti kuulemastaan niin paljon, että halusi siirtää rumpusettinsä käytävän puolelle. Jälkikaiku oli kuitenkin liian suuri, ja lisäksi basisti Steve Priestillä oli vaikeuksia soittamisen kanssa, koska hän ei nähnyt rumpalia. Näin ollen Tuckerin rummut siirrettiin takaisin studioon, missä niiden ääni ohjattiin kahden suuren kaiutinkaapin kautta kellariin.
Nauhoitusten aikaan studiossa vieraili muun muassa Led Zeppelin -yhtyeen basisti-kosketinsoittaja John Paul Jones. Led Zeppelin oli äänittämässä kaupungissa samanaikaisesti Presence-albumiaan, ja hän poimi Sweetiltä sen juuri keksimän rumpujenäänitystekniikan.
Tietoa kappaleista
Avausraita ”The Lies in Your Eyes” on yhtyeen harvoja kappaleita, joissa taustalaulua on keinotekoisesti muokattu entistä korkeampien sävelten aikaansaamiseksi. ”The Lies in Your Eyes” valittiin myös singleksi, koska sitä pidettiin levyn kaupallisimpana raitana. Siitä huolimatta se osoitti yhtyeen siirtyneen teinipopista hard rock -ilmaisuun. Levyn järjestyksessään toinen kappale ”Cockroach” sai innoituksensa, kun solisti Brian Connolly oli tokaissut yhtyekavereilleen ”Jumalan tähden tuota naista... minulla oli hänet sängyssäni viime yönä ja hän ryömi sinne kuin torakka .” Itse kappale on raskas, rumpuvoittoinen esitys. Eniten kitaristi Andy Scottin käsialaa oleva ”Keep It In”, joka alkaa suihkukoneen ääntä imitoivalla syntetisaattorilla, on mahdollisesti koko levyn raskain kappale. B-puolen päättää Yhdysvaltain-markkinoita silmällä pitäen työstetty, maan itsenäisyyspäivän mukaan nimetty melodinen ”4th of July”. Kappaleessa soittaa myös albumin ainoa yhtyeen ulkopuolinen muusikko; Trevor Griffin, joka vastaa kappaleen pianosoolosta.
B-puolen aloittava kappale on ”Action”, joka singlenä ilmestyessään vuoden 1975 puolella oli suuri hitti. Give Us a Winkin versio eroaa hieman singleversiosta ollen sovitettu lähemmäs levyn yleissävyä. Se on täten toinen kaikkiaan kolmesta siitä tehdystä versiosta. Alias Smith and Jones -lännensarjasta inspiraationsa saanut ”Yesterday's Rain” jatkaa levyn hard rock -voittoista, mutta melodista ilmaisua. ”White Mice” on hyvin raskas kappale, jossa lauluosuudet ovat paikoin huomattavan korkeita. Termin ”white mice” on epäilty liittyvän huumeisiin, mutta kitaristi Andy Scott on kertonut sen viittaavan siemennesteeseen. Levyn päättää tunnelmaltaan raskas ja synkkä ”Healer”, joka on levyn hidastempoisin kappale. ”Yesterday's Rainin” tavoin myös se on saanut innoituksensa televisiosta; science fiction -sarja Star Trekistä.
Julkaisu ja vastaanotto
Give Us a Wink ei noussut Britannian albumilistalle – kuten oli käynyt vuoden 1974 Sweet Fanny Adamsia lukuun ottamatta kaikille Sweetin studioalbumeille. Yhdysvalloissa levy nousi kuitenkin menestyksekkään Amerikan-kiertueen myötä sijalle 27, ja ylsi Ruotsissa ja Länsi-Saksassa top 10:een.
Capitol Recordsin maaliskuussa 1976 julkaisema Yhdysvaltain-versio erosi hieman RCA Recordsin julkaisemasta Britannian ja muun Euroopan vastaavasta. Kappalejärjestys oli erilainen ja lisäksi mukana oli kitaristi Andy Scottin sooloversio Desolation Boulevard -albumilla ilmestyneestä kappaleesta ”Lady Starlight”. Japanissa Give Us a Winkin julkaisi Toshiba-yhtiö.
Brittiläisen Sounds-musiikkilehden kriitikko Barbara Charone antoi 28. helmikuuta 1976 ilmestyneessä arvostelussaan levylle kolme tähteä viidestä. Samaan tulokseen päätyi myöhemmin Allmusicin James Chrispell. Hän antoi albumin kappaleista tunnustusta erityisesti raidoille ”Cockroach” ja ”Yesterday's Rain”. Samoilla linjoilla olivat myös rateyourmusic.com-sivuston käyttäjät, joiden antamasta 222:sta äänestä muodostui keskiarvoksi 3.73. Saman sivuston vuoden 1976 parhaimpien levyjen listalla Give Us a Wink ylsi siten sijalle 156.
Kiertue
Vuoden 1976 alkupuoliskolla yhtye kiersi Yhdysvalloissa toimien muun muassa Rush-yhtyeen lämmittelijänä, Sweetin lämmittelijänä toimi puolestaan entisen Free-kitaristi Paul Kossoffin Backstreet Crawler -yhtye. Päihdeongelmista kärsinyt Kossoff kuitenkin menehtyi kiertueen aikana kesken lentokonematkan, joten viimeisessä konsertissa 25. maaliskuuta 1976 Backstreet Crawlerin korvasi Sammy Hagar. Tässä konsertissa yhtyeen jäsenten ystävä, kitaristi Ritchie Blackmore nousi Sweetin kanssa lavalle encoren ajaksi esittämään Paul Kossoffin muistoksi Free-hitin ”All Right Now”.
Maailmanlaajuisella kiertueella osana yhtyeen lavashow’ta olivat muun muassa synkronoidut filmit. Mick Tucker soitti rumpusoolonsa kahden suuren näytön kanssa ja lisäksi Andy Scottin kitarat syttyivät palamaan kadoten savuna ilmaan. Mukana oli myös keinotekoinen kuuden jalan suuruinen penis, joka ampui yleisöön konfetteja.
Britannian- ja Manner-Euroopan-versio
A-puoli B-puoli
Teresa Brewer
pienoiskuva|237x237px|Teresa Brewer elokuvan Punatukkaiset enkelit (1953) esittelyfilmissä. Teresa Brewer, oikealta nimeltään Theresa Breuer (7. toukokuuta 1931 Toledo (Ohio), Ohio – 17. lokakuuta 2007 New Rochelle, New York ) oli yhdysvaltalainen pop- ja jazzlaulaja. Hänen levytysuransa huippu oli 1950-luku; tunnetuimpia lauluja ovat ”Till I Waltz Again with You” (1953) ja ”Ricochet” (1953).
Elämä ja ura
Teresa Breuerin isä toimi Libby-Owens-tasolasitehtaan laaduntarkkailijana, eikä suvussa ollut muusikoita. Äiti kuitenkin sai innokkaan laulajatyttärensä Teresan esiintymään radioon jo kaksivuotiaana. Ennen kymmenettä ikävuotta hän oli jo radion vakioesiintyjiä ja osallistui kiertueillekin.
Brewer jatkoi levyttämistä hittikappaletta säestäneen yhtyeen The Dixieland All Stars kanssa kappaleilla ”Choo’n Gum”, ”Molasses, Molasses” sekä Oskar Straussin valssista tehdyllä muunnelmalla ”Longing for You”, joka nousi listasijoitukselle 23.
20-vuotias Brewer meni naimisiin, sai tyttären ja vaihtoi levy-yhtiötä Coral Recordsille, jossa sai tuottajakseen Bob Theilen. Hänen seuraava hittinsä oli vuoden 1952 ”Gonna Get Along without You Now”, josta myöhemmät tulkitsijat saivat vielä suurempia listamenestyksiä. ”You’ll Never Get Away” oli duetto Don Cornellin kanssa, ja vuoden 1952 singlestä ”Till I Waltz Again with You” tuli vuoden ykköshitti kun se pysyi listaykkösenä seitsemän viikkoa ja myi kultaa.
Brewer sai myös elokuvaroolin Paramount Pictures -yhtiön elokuvassa Punatukkaiset enkelit (Those Redheads from Seattle, 1953). Arvostelut olivat hyviä, ja Paramount tarjosi Brewerille seitsemän vuoden sopimusta, josta hän kuitenkin kieltäytyi koska ei halunnut perheensä muuttavan pois New Rochellesta länsirannikolle. Sen sijaan Brewer alkoi esiintyä televisiossa, jonka ohjelmat tuotettiin vielä tuolloin paljolti New Yorkissa ja sen ympäristössä. Hän jatkoi myös levyttämistä ja menestyi kappaleilla ”Dancin’ with Someone (Longin’ for You)” (1953), ”Into Each Life Some Rain Must Fall”, ”Richochet” ja ”Baby, Baby, Baby”, joka oli peräisin Punatukkaisista enkeleistä. Brewerin seuraavasta singlestä, vuoden 1954 ”Bell Bottom Blues” / ”Our Heart Breaking Waltz”, tuli harvinainen ”double-A”-hitti, jonka molemmat puolet nousivat listoille.
Kun rock and roll alkoi tulla kuvioihin 1950-luvun puolivälissä, Brewer alkoi tehdä uusintaversioita rock- ja rhythm and blues -artistien hiteistä, jotka menestyivät listoilla hänen laulamanaan usein paremmin kuin alkuperäisesitykset. Näitä olivat Johnny Acen ”Pledging My Love”, Ivory Joe Hunterin ”A Tear Fell” ja ”Empty Arms”, Fats Dominon ”Bo Weevil” ja Sam Cooken ”You Send Me”. Brewerin viimeinen Top 40 -hitti oli vuoden 1960 ”Anymore”, minkä jälkeen hän levytti vain harvakseltaan ja esiintyi enimmäkseen vain televisiossa.
AaltoAlvari
AaltoAlvari, ennen laajennusta nimellä Jyväskylän uimahalli, on uimahalli Jyväskylässä Mattilanpellon kaupunginosassa osoitteessa Pitkäkatu 2. Uinti-, hyppy- ja lastenaltaiden lisäksi uimahallissa on kylpyläosasto, jossa on aaltoallas vesilukumäkineen, poreallas ja koskiallas.
Jyväskylän uimahalli valmistui vuonna 1955 ja sen suunnitteli arkkitehti Alvar Aalto. Se oli valmistuessaan Suomen viides uimahalli ja toinen kunnallinen uimahalli. Pesu- ja pukuhuonekokonaisuuksia oli aluksi vain yksi. Halliin on myöhemmin lisätty muun muassa lasten opetusallas (1964), kuntosali (1968) ja 50 metrin allas (1975). Vuonna 1983 uimahalliin rakennettiin Suomen ensimmäinen sisätiloihin rakennettu vesiliukumäki. Vuonna 1991 valmistui AaltoAlvarin kylpyläosasto. Vuonna 2013 valmistui AaltoAlvarin remontti, jossa muun muassa kunnostettiin 50 metrin allas ja pukuhuonetiloja. Kylpyläosaston laajennus aloitettiin kesällä 2021 ja sen on määrä valmistua 2024. Uimahalli on käytössä koko remontin ajan.
AaltoAlvarissa voi käydä myös uimakoulua ja saada ohjattuja liikuntapalveluja. Uimahallissa on käytössä kuntosali, takkahuone ja kahviopalvelut.
AaltoAlvari on Jyväskylän Aallon ja vesipalloseura Jyväskylän Saukkojen kotiareenana.
Vuonna 2019 AaltoAlvarissa oli rekisteröity yli 400 000 käyntikertaa ja parhaimpina kuukausina 50 000 kävijää ylittyi.
Pertti Uotila (kasvitieteilijä)
Pertti Johannes Uotila (s. 28. toukokuuta 1943 Viipurin maalaiskunta) on suomalainen kasvitieteilijä.
Uotila sai maisterin arvon Helsingin yliopistosta vuonna 1968, suoritti lisensiaatin tutkinnon vuonna 1972 ja väitteli tohtoriksi vuonna 1978. Opintojensa jälkeen hän liittyi yliopiston henkilökuntaan. Hän toimi vuosina 1980–1993 Luonnontieteellisen keskusmuseon kasvitieteellisen museon johtajana. Suomen Akatemiassa hän työskenteli vuosina 1974–1977 tutkimusassistenttina ja vuosina 1987–1988 vanhempana tutkijana. Uotila oli lisäksi Turun yliopiston kasvimuseon intendenttinä vuosina 1979–1980 ja Suomen luonnonsuojeluliiton toiminnanjohtaja vuosina 1968–1969.
Uotila osallistui 1990-luvulla useisiin laajoihin kansainvälisiin floorahankkeisiin. Hän on tehnyt runsaasti kenttätyötä eri puolilla Suomea, läheisillä Venäjän alueilla ja monin paikoin Skandinaviassa (myös Islannissa ja Huippuvuorilla). Hän on tehnyt tutkimustyötä myös muualla Euroopassa, varsinkin Välimeren alueella. Euroopan ulkopuolisia maita, joissa Uotila on tutkijana käynyt, ovat olleet Turkki (1972, 1978, 1981, 1983, 1985, 1990), Iran, Afganistan, Pakistan ja Intia (1972; Ilkka Kukkosen ja Mauri Korhosen kanssa) sekä pohjoinen Marokko (1994) ja Kirgisia (2009).
Uotila on Suomalaisen Tiedeakatemian ja Suomen Dendrologian seuran jäsen (puheenjohtaja 1985–1987). Hän kuuluu myös Lutukka-lehden toimitukseen.
Holden Statesman
Holden Statesman on Holdenin Australiassa valmistama ylellinen automalli. Sitä valmistettiin vuodesta 1971 vuoteen 1984 Holden Kingswoodin pohjalle, ja seuraavana vuonna sen korvasi Holden Calais. Nimeä alettiin käyttää uudestaan vuonna 1990 perustuen Commodoreen, joka taas on pohjimmiltaan pidennetty Opel Omega. Vuonna 2006 Statesman on suurin General Motorsin valmistama takavetoinen malli, ja sitä myydään eri markkinoilla merkeillä Holden, Chevrolet, Buick ja Daewoo.
Benedito de Ulhôa Vieira
Benedito de Ulhôa Vieira (9. lokakuuta 1920 Mococa – 3. elokuuta 2014) oli brasilialainen roomalaiskatolinen arkkipiispa. Hänet vihittiin papiksi 8. joulukuuta 1948 ja nimitettiin São Paulon vihkipiispaksi sekä Bitettumin titulaaripiispaksi 29. marraskuuta 1971. Piispaksi vihkiminen seurasi 25. tammikuuta 1972. Pääkonsekraattorina toimii Paulo Evaristo Arns, jota avustivat José Thurler ja Lucas Moreira Neves.
14. heinäkuuta 1978 de Ulhôa Vieira sai nimityksen Uberaban arkkipiispaksi, jona hän toimi, kunnes jäi eläkkeelle 28. helmikuuta 1996.
Outokumpu
Outokumpu (vuoden 1967 loppuun asti Kuusjärvi) on Suomen kaupunki, joka sijaitsee Pohjois-Karjalan maakunnassa. Kaupungissa asuu 0 ihmistä. Outokummun pinta-ala on 0 km², josta 0 km² on vesistöjä. Väestötiheys on 0 asukasta/km².
Maantiede
Outokummun keskustaajaman asuinalueita ovat muun muassa Jokipohja, Kaasila, Kalaton, Kyykeri, Mustikkakorpi, Mustola ja Partalanmäki.
Outokummussa on 112 vähintään hehtaarin laajuista järveä. Laajimmat ovat Juojärvi, Rikkavesi, Sysmäjärvi, Lietukka ja Kolmikanta.
Kylät
Alavi (Alavi-Suvisranta-Herneaho), Harmaasalo, Kuusjärvi, Paloranta, Rikkaranta-Lähtevä-Kuminvaara, Sysmä-Sätös, Törisevä, Viuruniemi.
Pegasus
Pegasus (latinaksi Pegasus, genetiivi Pegasi) on suhteellisen helposti tunnistettava pohjoistaivaan tähdistö. Yhdessä α Andromedaen kanssa se muodostaa suuren niin sanotun Pegasus-neliön.
Outokumpu
Taajamat
Vuoden 2017 lopussa Outokummussa oli 7 003 asukasta, joista 4 691 asui taajamassa, 2 224 haja-asutusalueilla ja 88:n asuinpaikat eivät olleet tiedossa. Outokummun taajama-aste on 67,8 %. Kunnassa on vain yksi taajama, Outokummun keskustaajama.
Pegasus
Messierin kohteista Pegasuksessa on pallomainen tähtijoukko M15. Tähdistön kirkkain galaksi on NGC 7331, josta 1,5 astetta etelään sijaitsee Stephanin kvintetti, viiden galaksin tiivis ryhmä.
Outokumpu
Historiaa
Outokummussa toimi vuosina 1913–1989 Outokummun kaivos. Nykyisin kaivosalue on museona. Kaivoskumpu näkyy ympäristöstä selvästi erottuvana mäkenä, jonka päältä on laaja näköala. Myös vanha kaivostorni on jäljellä maamerkkinä kaupungin keskustassa. Vuosina 1971–1985 kunnan alueella toimi myös Vuonoksen kaivos.
Pegasus
Beta (β) Pegasi on punertava muuttuva tähti, jonka kirkkaus vaihtelee silmin havaittavasti.
Outokumpu
Historiaa
Alun perin Kuusjärven nimellä tunnettu maalaiskunta muuttui vuonna 1968 Outokummun kauppalaksi, joka vuonna 1977 muuttui kaupungiksi. Kaivostoiminta vaikutti voimakkaasti kunnan identiteettiin. 18. huhtikuuta 1953 vahvistetussa vaakunassa käytetty kuusikoro viittasi alkuperäiseen kunnan nimeen ja kuparin symboli kaivokseen. Vaakunan suunnitteli heraldikko Olof Eriksson. Vaakuna otettiin muuttamattomana Outokummun vaakunaksi. Kauppalaksi tulemisen myötä kaivoksen kumpu antoi nimen koko kunnalle.
Pegasus
Vuonna 1995 51 Pegasista tuli ensimmäinen tavallinen tähti, jolta löydettiin eksoplaneetta.
Outokumpu
Historiaa
Outokumpulainen kulttuurin monitoimija Esko-Pekka Tiitinen on kirjoittanut Outokummun historiaa kuvaavan romaanin Kiven sylissä (Tammi, 2011), jossa seurataan kuvitteellisen Vänskän suvun kautta kaivoskylän syntyä ja myöhempiä vaiheita. Kaivoksen historiasta kertoo myös outokumpulaisen Arto Hakolan kirja Kaivostyön historia.
Perseus (tähdistö)
Perseus (latinaksi Perseus, genetiivi Persei) on Kassiopeian alla sijaitseva pohjoisen taivaan tähdistö, jonka poikki kulkee Linnunrata. Nimensä tähdistö on saanut kreikkalaisen mytologian Perseus-sankarista.
Pegasus
Pegasus-laatikon oikealla puolella olevalta noin 150 valovuoden päässä olevalta HD 209458 -tähdeltä on löytynyt eksoplaneetta HD 209458b, Jupiterin kokoluokan jättiläisplaneetta, jolle on annettu nimi Osiris. Se pimentää emotähtensä kirkkautta noin 1,5 % aina 3,5 vuorokauden välein. Se on ensimmäinen eksoplaneetta, jonka emotähden pimennysmuuttujavaikutus ennustettiin ja havaittiin ja jolta on mitattu spektroskooppisesti kaasukehästä happea, hiiltä ja vetyä. Planeetan olot ovat liian kuumat, jotta siellä voisi esiintyä ainakaan tuntemamme kaltaista elämää. Emotähti näkyy jo kiikarilla.
Perseus (tähdistö)
NGC 869 ja 884 (h ja χ Persei) muodostavat paljain silmin erottuvan avonaisen kaksoistähtijoukon.
Outokumpu
Historiaa
Bertel Liljeqvistin ja Samuel Salvesenin suunnittelema rapatusta tiilestä tehty Outokummun kirkko valmistui 1955. Lääninarkkitehti Ferdinand Öhman suunnitteli seurakunnan ensimmäisen Kuusjärven kirkon, joka rakennettiin 1878. Partalanmäen kaupunginosassa sijaitsevan, vuonna 1954 käyttöön vihityn, Outokummun ortodoksisen kirkon on suunnitellut rakennusmestari Uuno Korhonen.
Perseus (tähdistö)
Messierin kohteista Perseuksessa näkyy kirkas avoin tähtijoukko M34 ja planetaarinen sumu M76 eli Pieni nostopainosumu.
NGC 1499 on punainen Kalifornia-sumu, joka erottuu lähinnä valokuvissa. NGC 1528 on pieni tähtijoukko.
Algol, (Beta (β) Persei), on pimennysmuuttuja, luokkansa prototyyppi, jossa tähti pimentää toisen näkyvistä 2,8 vuorokauden välein. Kirkkaus putoaa +2,1 magnitudista +3,4:ään muutamassa tunnissa.
Outokumpu
Hallinto
Outokummun kaupunginjohtajana aloitti vuoden 2023 alusta Päivi Lintumäki, joka työskenteli aiemmin kaupungin hallinto- ja talousjohtajana. Hänen edeltäjänsä Pekka Hyvönen jäi eläkkeelle. Hyvönen oli toiminut virassa vuodesta 2010 lähtien.
Kaupunginvaltuustossa on 27 paikkaa, joista kaudella 2021–2025 kuuluu kahdeksan Keskustalle ja kuusi SDP:lle.
Elinkeinot, työpaikat ja oppilaitokset
Teollisten työpaikkojen suhteellisen suuri osuus selittyy kaupungin elinkeinorakenteen murroksella, jossa vuonna 1989 lakkautetulla Outokummun kaivoksella ja sitä ennen tehdyillä aluepoliittisilla tukitoimenpiteillä on ollut iso merkitys. Kaivoksen tilalle merkittäväksi työpaikkakeskittymäksi on vuodesta 1979 alkaen rakentunut Outokummun seudun teollisuuskylä, jossa sijaitsee noin 700 teollista työpaikkaa. Teollisuuskylässä toimii myös valtaosa kaupungin merkittävimmistä työnantajista. Outokummun suurimpia teollisia työnantajia ovat Outotec Turula Oy, HK Scan Finland Oy, Piippo Oyj, Outokummun Metalli Oy, NS Group / Okun Hammaspyörä Oy, Okun Koneistuspalvelu Oy, Finelcomp Oy sekä Mondo Minerals.
Työpaikkoja Outokummussa oli tilastokeskuksen vuoden 2014 tilaston mukaan 2502, joista alkutuotannossa 4,2 %, jalostuksessa 42 % ja palveluissa 52,9 %.
Outokummussa esi- ja perusopetusta tarjoaa kaupungin ydinkeskustassa sijaitseva, vuonna 2016 kokonaisuudessaan uusittuna avattu Kummun koulu. Kaupungissa toimii Outokummun lukio sekä toisen asteen ammatillista opetusta tarjoava Riverian (ent. Pohjois-Karjalan Koulutuskuntayhtymän PKKY) Outokummun yksikkö.
Kulttuuri ja tapahtumat
pienoiskuva|Outokummun kirjasto. pienoiskuva|Kulttuuritalo Marita. thumb|right|250px|Kummunkatua Outokummun keskustassa helmikuussa 2023. Outokummun kirjasto sijaitsee kaupungin keskustassa kaupungintalon ja Kummun koulun läheisyydessä. Lisäksi Liperin, Outokummun ja Polvijärven yhteinen kirjastoauto Ketunlenkki palvelee näiden kuntien asukkaita. Kulttuuritalo Marita toimii esimerkiksi elokuvateatterina ja siellä järjestetään esittävän taiteen tilaisuuksia ja luentoja.
Kulttuurialan toisen asteen koulutusta tarjotaan Riverian Outokummun yksikössä. Siellä toimii muun muassa Suomen ainoa toisen asteen pelialan koulutus.
Tunnettuja outokumpulaisia kulttuurihenkilöitä ovat muiden muassa kirjailija ja ohjaaja Esko-Pekka Tiitinen, tanssija Jyrki Haapala ja muusikko Anna Puu. Outokummusta ovat kotoisin myös muun muassa näyttelijä Jari Pehkonen, elokuvaohjaaja Taneli Mustonen, kirjailija Leena Lehtolainen, kirjailija Terhi Rannela, uutisankkuri ja kirjailija Matti Rönkä sekä urheilutoimittaja ja tuottaja Marko Terva-aho. Salatuissa Elämissä Ismo Laitelaa näyttelevä Esko Kovero on kotoisin Outokummusta, samoin kuin jalkapalloilija Timo Tahvanainen.
Outokumpua on kuvattu Leena Lehtolaisen romaaneissa, joiden sankari rikospoliisi Maria Kallio on alun perin kotoisin kuvitteellisesta ”Arpikylän kaivoskaupungista Itä-Suomessa”.
Tapahtumat
Outokummun perinteisiä kulttuuritapahtumia ovat kesäisin järjestettävät Outopia-päivä ja Kummun soitto sekä syyskuun alun monitaiteellinen Kaivos-festivaali. Outokummuun kesäkauden suurtapahtuma on Okufest-kaupunkifestivaali, joka järjestettiin ensimmäisen kerran vuonna 2015. Kesällä 2019 Okufestin pääesiintyjänä oli DJ Oku Luukkainen, joka on opiskellut ja asunut Outokummussa.
Vuosina 2006–2011 Outokummussa järjestettiin keväisin kulttuurifestivaali Kevätkumpu. Ohjelmassa oli elokuvaa, tanssia, kuvataidetta ja seminaareja. Tapahtuma sai alkunsa ammattiopiston kulttuurialan opiskelijoiden töiden esittelystä. Se ehti laajeta eri taiteenalojen valtakunnalliseksi tapahtumaksi, jolla oli myös kansainvälistä tunnettuutta. Outokummussa on aiemmin järjestetty myös poikkitaiteellisia Aika Outo Aika -kulttuurifestivaaleja sekä Artpora-taidenäyttely kesäisin Vanhassa kaivoksessa.
Outokummun lukio ja Kummun koulu ovat järjestäneet keväisin ja syksyisin musiikki-iltoja. Esityksiä on ollut kahtena päivänä; esiintyjinä ovat olleet koulujen oppilaat ja opettajat. Helmikuussa 2019 Outokummussa järjestettiin ensimmäinen Osallisuusviikko: kaikille avoin maksuton kaupunkitapahtuma, jossa järjestöt, yhdistykset ja kaupunki esittelevät toimintaansa sekä harrastus- ja vapaa-ajanviettomahdollisuuksia paikkakunnalla. Osallisuusviikon yhteydessä järjestettiin myös ensimmäinen Outokummun Järjestögaala, jossa palkitaan ansioituneita yhdistys- ja järjestötoimijoita. Tarkoituksena on, että Osallisuusviikko ja Järjestögaala vakiinnuttaisivat jatkossa paikkansa vuosittaisena tapahtumana. Seuraavan kerran Osallisuusviikko järjestetään ajalla 1.–7.2.2020.
Cesare Zoppetti
Giovanni Cesare Zoppetti (1. tammikuuta 1876 Genova – 15. maaliskuuta 1940 Rooma) oli italialainen näyttelijä, jolla oli takanaan jo noin kolme vuosikymmentä teatterinäyttämöillä, kun hän 54-vuotiaana aloitti uuden ja menestyksekään uran elokuvanäyttelijänä. Zoppettin äidinkieli oli veneto ja hän käytti aina teatterirooleissaan siihen perustuvaa murretta, riippumatta siitä missä päin Italiaa esiintyi.
Gamma Ray
Gamma Ray on saksalainen power metal -yhtye, jonka perusti Helloweenistä lähtenyt Kai Hansen vuonna 1988.
Cesare Zoppetti
Äänielokuvan tehdessä läpimurtoa 1930-luvun alkuvuosina Zoppetti liittyi siihen näyttelijöiden kaartiin joka Paramount-elokuvayhtiön Joinvillen studioissa Ranskassa teki italiankielisiä versioita yhtiön tuottamista elokuvista. Siihen aikaan oli tavallista että elokuvista tehtiin useita versioita eri kielillä ja vaihdettiin näyttelijöitä tarpeen mukaan eri kieliversioiden välillä. Zoppettin ensimmäinen osa Joinvillessä oli Jack Salvatorin ohjaamassa Il richiamo del cuore (1930), joka oli italiankielinen versio Dorothy Arznerin elokuvasta Sarah and son, josta myös tehtiin versiot ranskaksi, espanjaksi, portugaliksi ja ruotsiksi (Hjärtats röst); viimeksi mainitun ohjasi Rune Carlsten.
Gamma Ray
Gamma Rayn synty
1988, neljän vuoden Helloweenissä soittamisen jälkeen kitaristi ja laulunkirjoittaja Kai Hansen päätti jättää yhtyeen. Hän lähti tekemään hieman studiotyötä Blind Guardianin kanssa. Lopulta Hansen päätti koota oman projektin pitkäaikaisen ystävänsä Ralf Scheepersin (laulaja), Uwe Wesselin (basisti) ja Mathias Burchardin (rumpali) kanssa. Gamma Ray oli syntynyt.
Scheepersin aikakausi
Tällä kokoonpanolla yhtye julkaisi Heading for Tomorrowin helmikuussa 1990 sekä myöhemmin samana vuonna toisen kitaristin Dirk Schlächterin kanssa EP:n Heaven Can Wait. Uli Kusch korvasi tämän jälkeen Burchardin rumpupatteriston takana. Seuraavana vuonna julkaistiin kakkoslevy Sigh No More, jota seurasi loppuvuonna 50 konsertin maailmankiertue.
Kolmas albumi, Insanity and Genius, ilmestyi 1993 kahden uuden jäsenen kanssa; Thomas Nack rummuissa ja Jan Rubach basistina, korvaamassa Ulin ja Uwen lopullisesti.